marsh-mellow/hindi_wikipedia huggingface dataset:
वृत्तरत्नाकर एक छन्दशास्त्रीय संस्कृत ग्रन्थ है जिसके रचयिता केदारभट्ट हैं। केदारभट्ट के व्यक्तित्व एवं कृतित्व पर अधिक जानकारी प्राप्त नहीं होती। इस ग्रन्थ का रचनाकाल १५वीं शताब्दी स्वीकार किया जाता है। छन्दोविवेचन की दृष्टि से वृत्तरत्नाकर एक प्रौढ़ रचना है। इसमें छः अध्याय तथा १३६ श्लोक हैं। 

वृत्तरत्नाकर की एक विशेषता यह है कि छन्द के लक्षण रूप में प्रयुक्त पङ्क्ति छन्द के उदाहरण रूप में भी घटित हो जाती है। 'सुगमा' : वृत्तरत्नाकर की एक दुर्लभ संस्कृत-टीका  ( राजीव कुमार त्रिगती')अधिक उपयोगी होने के कारण वृत्तरत्नाकर की अनेक टीकाएँ लिखीं गयीं। इस पर प्राचीन चौदह टीकाएं उपब्ध हैं जिनमें से नारायणी टीका को ज्ञानवर्धन की दृष्टि से महत्वपूर्ण माना गया है।

पिङ्गल के अनन्तर बहुत से छन्दशास्त्रकार हुए हैं जिनमें केदार भट्ट भी हैं। इन्होंने वृत्तरत्नाकर' बनाया। वृत्तरत्नाकर में भी कई छन्दशास्त्र के प्राचार्यों के नाम का उल्लेख मिलता है जैसे सैतव, काश्यप, राम। परन्तु इन आचार्यों के ग्रन्थों के नाम तक अभी उपलब्ध नहीं हुए। कालिदास को 'श्रुतबोध' ख्यातिप्राप्त ग्रन्थ है सही, पर इसमें बहुत थोड़े छन्दों का निरूपण है अतः यह अधिक महत्त्व नहीं प्राप्त कर सका। गंगादास की 'छन्दोमञ्जरी' छन्द का अच्छा ग्रन्थ है, परन्तु इसका भी अधिक प्रचार नहीं हो पाया। क्षेमेन्द्र का सुवृत्ततिलक' छन्दोनिरूपण की अपेक्षा छन्दों की आलोचना विशेष करता है, इसलिये उसका भी अधिक प्रचार नहीं हुआ। इनके अतिरिक्त और भी छन्द के ग्रन्थ हैं पर प्रायः सब अप्रचलित हैं। इन सब में 'वृत्तरत्नाकर' का ही वर्तमान काल में अधिक प्रचार है। मल्लिनाथ आदि प्राचीन टीकाकारों ने भी छन्द के लक्षणों का जहाँ निर्देश किया है वे सब वृत्तरत्नाकर के हैं-ऐसा विद्वजनों का विचार है। 

वृत्तरत्नाकर के अधिक प्रचलित होने का कारण, इसकी दो विशेषताएँ हैं। एक तो यह कि इसमें छन्द का लक्षण उसी छन्द में किया गया है अर्थात् भुजङ्गप्रयात छन्द का लक्षण भुजङ्गप्रयात' छन्द में ही है, जैसे भुजङ्गप्रयातं भवेद् यैश्चतुर्भिः' । तात्पर्य यह है कि लक्षण और उदाहरण एक ही रूप में बताया गया है। स्वयं ग्रन्थकार ने अपने ग्रन्थ की इस विशेषता का उल्लेख किया है। छन्दशास्त्र में ही नहीं अपितु अन्य लक्षण-ग्रन्थों में भी यह बात नहीं पाई जाती। इस शैली से लक्षण का उदाहरण में समन्वय करना अत्यन्त सरल हो गया है। उदाहरण अन्यत्र ढूंढने की आवश्यकता नहीं रही। दूसरी विशेषता यह है कि इसका परिमाण अत्यल्प है। कुल १३६ श्लोक हैं तथापि इसमें सभी प्रचलित आवश्यक छन्दों का निरूपण हो गया है।

वृत्तरत्नाकर के रचयिता केदारभट्ट हैं। इनके पिता का नाम पव्येक है जो एक शिवभक्त विद्वान ब्राह्मण थे। कश्यप इनका गोत्र है। समय के विषय में ग्रन्थकार ने कुछ नहीं लिखा और न किसी ऐतिहासिक विद्वान् ने ही इसके लिये प्रयत्न किया। इतना कहा जा सकता है कि केदारभट्ट भी प्राचीन हैं। अपने को इन्होंने जोर देकर शैव घोषित किया है। इससे अनुमान लगाया जा सकता है कि सभवतः ये उस जमाने में हुए हैं जब शैव धर्म का प्राबल्य था या शैव और वैष्णवों का संघर्ष चल रहा था। 

वृत्तरत्नाकर पर कई टीकाएँ हो चुकी हैं जिनमें उल्लेख योग्य दो हैं- एक काशीनिवासी नारायणभट्ट की, और दूसरी सेतुटीका।

सन्दर्भ

बाहरी कड़ियाँ
वृत्तरत्नाकर (संस्कृत विकिपुस्तकानि)
वृत्तरत्नाकर (वृत्तरत्नाकर की संस्कृत-व्याख्या तथा हिन्दी-व्याख्या नरसिंहदेवशास्त्री द्वारा)
वृत्तरत्नाकर, हिन्दी व्याख्या सहित (व्याख्याकार- श्रीधरानन्द शास्त्री)
       (डॉ अम्बा कुलकर्णी)

श्रेणी:संस्कृत ग्रन्थ
250दो वस्तुएँ अपने सांझे संहति-केन्द्र की गोलाकार (वृत्ताकार) कक्षाओं में परिक्रमा करते हुए
खगोलशास्त्र में वृत्ताकार कक्षा ( ) एक ऐसी केप्लर कक्षा होती है जिसकी कक्षीय विकेन्द्रता ठीक शून्य है, यानि पूरी तरह गोलाकार है। दीर्घवृत्त कक्षा इस से भिन्न होती है, क्योंकि उसकी कक्षाएँ दीर्घवृत्त आकार की हो सकती हैं।, ; ,  . (2009). "  ".    . 50: 022901022901. :0802.2435  . :2009....502901. :10.10631.3078419.,  (2009).     . -.  978-0123747785.

 इन्हें भी देखें 
 दीर्घवृत्त कक्षा
 दो-वस्तु समस्या

 सन्दर्भ 

श्रेणी:कक्षाएँ (भौतिकी)
वृत्ति, योग से सम्बन्धित एक शब्द है जिसका शाब्दिक अर्थ 'भँवर' है। योगसूत्र में ऋषि पतंजलि ने आरम्भ में ही कहा है - योगः चित्तवृत्ति निरोधः
"वृत्ति" शब्द का सामान्य अर्थ होता है-व्यवहार
सामान्य रूप से किया गया व्यवहार ही 'वृत्ति' कहलाता है।

इन्हें भी देखें
सहज वृत्ति (इंस्टिंक्ट)

श्रेणी:योग
ऐसे कार्य को व्यवसाय () कहते हैं जो एक विशेष प्रशिक्षण के बाद शुरू किया जाता है। व्यवसायिक प्रक्षिक्षण लिया हुआ व्यक्ति कुछ पैसा लेकर दूसरों को सलाह अथवा सेवा देता है। इंजीनियरी, वैद्यकी (डॉक्टर), प्रबन्धन, विधि आदि आधुनिक युग के कुछ व्यवसाय हैं। 

 व्यवसायों की सूची 
 अधिवक्ता या वकील
 वास्तुशिल्पी या आर्किटेक्ट
 ग्रन्थालय विज्ञानी (लाइब्रेरियन)
 इंजीनियर
 वैद्य, चिकित्सक या डॉक्टर
 फर्मासिस्ट
 शल्यचिकित्सक
 अध्यापक
 प्राध्यापक (प्रोफेसर)
 वैज्ञानिक
 प्रबन्धक

 बाहरी कड़ियाँ 
 व्यावसायिक संगठन, प्रबन्ध एवं प्रसासन (गूगल पुस्तक ; लेखक - मनमोहन प्रसाद)

श्रेणी:व्यवसाय
वृत्तिक परामर्श ( ) तथा जीविका मार्गदर्शन ( ) अन्य प्रकार के परामर्श (जैसे विवाह सलाह, मनोवैज्ञानिक सलाह) के जैसे ही हैं। करियर काउंसलिंग के क्षेत्र में एक नया प्रयोग हाल के दिनों में और हुआ है। जाने माने मनोवैज्ञानिक कार्ल यंग के सिद्धांतों और ज्योतिष के सिंद्धांतों के मिश्रण से कॉग्निएस्ट्रो नाम की करियर रिपोर्ट ओजस सॉफ्टेक ने तैयार की है।

इन्हें भी देखें
जीविका मार्गदर्शन

बाहरी कड़ियाँ
कॅरिअर काउंसिलिंग - एक नया कॅरिअर
कॉग्निएस्ट्रो

श्रेणी:जीविका
भौतिकी में, वृत्तीय गति एक वृत्त की परिधि के साथ किसी वस्तु की गति या एक वृत्ताकार चाप के साथ घूर्णन है। यह एकसमान हो सकता है, एकसमान घूर्णन दर और एकसमान स्पर्शरेखीय चाल के साथ, या परिवर्तित घूर्णन दर के साथ असमान हो सकता है। त्रिविम पिण्ड के एक स्थिराक्ष के परितः घूर्णन में इसके भागों की वृत्तीय गति शामिल होती है। गति के समीकरण किसी पिण्ड के संहति-केन्द्र की गति का वर्णन करते हैं, जो घूर्णन अक्ष से एकसमान दूरी पर रहता है। वृत्तीय गति में, पिण्ड और उसकी सतह पर एक स्थिर बिन्दु के मध्य की दूरी एकसमान रहती है, अर्थात, पिण्ड को दृढ़ माना जाता है।

वृत्तीय गति के उदाहरणों में शामिल हैं: एक कृत्रिम उपग्रह जो एक स्थिरौच्च्य पर पृथ्वी की परिक्रमा करना, छत के पंखे के ब्लेड हब के परितः घूर्णन, एक कार दौड़ में वक्र के माध्यम से घूम रही है ट्रैक, एकसमान चुम्बकीय क्षेत्र के लम्बवत् चलने वाला एक इलेक्ट्रॉन, और एक तन्त के भीतर घूमने वाला गियर।

चूँकि वस्तु का वेग सदिश लगातार दिशा बदल रहा है, गतिमान वस्तु अभिकेन्द्रीय बल द्वारा घूर्णन के केन्द्र की दिशा में त्वरण से गुजर रही है। इस त्वरण के बिना, वस्तु न्यूटन के गति नियमों के अनुसार एक सरल रैखिक गति करेगी।

एकसमान वृत्तीय गति
कोणीय वेग  पर एकसमान वृत्तीय गति में वेग  और त्वरण ;  गति स्थिर है, किन्तु वेग सदा कक्षा की स्पर्शरेखा है; त्वरण में निरन्तर परिमाण होता है, किन्तु सदा घूर्णन के केन्द्र की ओर संकेत करता है।

भौतिकी में, एकसमान वृत्तीय गति, स्थिर गति से एक वृत्ताकार पथ पर चलने वाले पिण्ड की गति का वर्णन करती है। चूँकि पिण्ड वृत्तीय गति का वर्णन करता है, घूर्णन अक्ष से इसकी दूरी हर समय स्थिर रहती है। यद्यपि पिण्ड की गति स्थिर है, इसका वेग स्थिर नहीं है: वेग, एक सदिश राशि, पिण्ड की गति और इसकी गति की दिशा दोनों पर निर्भर करती है। यह परिवर्तित वेग एक त्वरण की उपस्थिति को इंगित करता है; यह अभिकेन्द्रीय त्वरण निरन्तर परिमाण का है और हर समय घूर्णन अक्ष की ओर निर्देशित होता है। यह त्वरण अभिकेन्द्रीय बल द्वारा निर्मित होता है जो परिमाण में भी स्थिर होता है और घूर्णन अक्ष की ओर निर्देशित होता है।
भौतिक राशियाँ और सूत्रसमूह
एकसमान वृत्तीय गति के लिए सदिश सम्बन्ध; सदिश  घूर्णन को दर्शाता है जो कक्षा के तल के लम्बवत् है।
कोणीय स्थिति (): सन्दर्भ रेखा के साथ त्रिज्या सदिश द्वारा बनाया गया कोण।
कोणीय विस्थापन: कोणीय स्थिति में परिवर्तन:
कोणीय वेग: कोणीय विस्थापन में परिवर्तन: 
कोणीय त्वरण: कोणीय वेग में परिवर्तन 

 इन्हें भी देखें
 रैखिक गति
 अभिकेन्द्रीय बल

श्रेणी:वृत्तीय गति
श्रेणी:घूर्णन
 सन्दर्भ
वृद्धाचलम () भारत के तमिल नाडु राज्य के कुड्डलोर ज़िले में स्थित एक शहर है।"     ,"    ,  , 2017,  9781787012394" ,   ,"   ,  , 2003,  9788187358145

 इन्हें भी देखें 
 कुड्डलोर ज़िला

 सन्दर्भ 

श्रेणी:कुड्डलोर ज़िला
श्रेणी:तमिल नाडु के शहर
श्रेणी:कुड्डलोर ज़िले के नगर
जो रोग उम्र बढ़ने के साथ साथ अधिक लगते हैं या जिनके होने की सम्भावना अधिक होती है, उन्हें वृद्धावस्था के रोग (- ) कहते हैं। उदाहरण के लिए, हृदय के रोग, कैन्सर, अस्थिरोग, मोतियाबिन्द, टाइप-२ मधुमेह, अलजाइमर्स रोग आदि।

सन्दर्भ

इन्हें भी देखें
वृद्धावस्था

श्रेणी:रोग
एक उत्तरी भारतीय वृद्ध व्यक्ति का चित्र
वृद्धावस्था या वार्धक्य जीवन की उस अवस्था को कहते हैं जिसमें वयः मानव जीवन की औसत काल के समीप या उससे अधिक हो जाती है। वृद्ध लोगों को रोग लगने की अधिक सम्भावना होती है। उनकी समस्याएँ भी अलग होती हैं। वृद्धावस्था एक धीरे-धीरे आने वाली अवस्था है जो कि स्वभाविक व प्राकृतिक घटना है। वृद्ध का शाब्दिक अर्थ है बढ़ा हुआ, पका हुआ, परिपक्व।

वृद्ध लोगों में प्रायः पुनर्योजी क्षमता सीमित होती है और वे युवा वयस्कों की तुलना में रोग, संलक्षण, आघात और अन्य क्षत्रियों के प्रति अधिक असुरक्षित होते हैं। कुछ विषय और विशेषज्ञताएँ वयोवर्धन और वृद्धों पर ध्यान केन्द्रित करते हैं, जैसे कि आयु वृद्धि की जैविक प्रक्रियाएँ (जीर्णता), उसकी प्रक्रिया का चिकित्सा अध्ययन (जराविद्या), वृद्ध वयस्कों को पीड़ित करने वाली रोग (जरारोगविद्या), वृद्ध समाज का समर्थन करने के लिए तकनीक (जरातकनीकी), और वृद्ध लोगों से सम्बन्धित अवकाश और खेल गतिविधियों (जैसे वरिष्ठ खेल) के लिए अनुकूलित किया गया। वृद्धों को सेवानिवृत्ति, निःसंगता और वयोवाद से सम्बन्धित सामाजिक समस्याओं का सामना करना पड़ता है।
सन्दर्भ

 बाहरी कड़ियाँ
 वृद्धावस्था संबंधी निदान (वृद्धों के लिए तकनालॉजी समाधान पोर्टल)
 45प्लसइण्डिया - भारत के वृद्धजनों के लिये पोर्टल
              
एल्डर केयर आपके द्वार

श्रेणी:जीवन
300बर्लिन में बच्चों का वृंदगान (सन् १९३२)
वृन्दगान या कोरस ( या ) दो अथवा दो से अधिक व्यक्तियों का सामूहिक रूप से गान अथवा सहगान मंडली। यह शब्द मूलत: यूनानी है और अंगरेजी के माध्यम से भारतीय भाषाओं में प्रविष्ट हुआ है तथा नाटक अथवा सार्वजनिक स्टेज पर सामूहिक रूप में किए जानेवाले गायन के लिये प्रयुक्त होता है। यूनानी भाषा में इस शब्द का प्रयोग संगीतयुक्त ऐसे धार्मिक नृत्यों के लिये होता था जो विशेष अवसरों अथवा त्योहारों पर किए जाते थे।

शास्त्रीय संगीत में वृन्दगान की परंपरा प्राचीनकाल से ही चली आ रही है। ब्राह्मणों द्वारा मन्त्रों का सामूहिक उच्चारण, देवालय में सामूहिक प्रार्थना, कीर्तन, भजन, अथवा लोक में विभिन्न अवसरों पर गाये जाने वाले लोकगीत समूह गान या समवेत गान के अंतर्गत आते हैं।सभी वृन्दगानों का विषय प्रायः राष्ट्रीय, सामाजिक अथवा सांस्कृतिक होता है। पारंपरिक एकता, राष्ट्र के प्रति प्रेम, समाज की गौरवशाली परम्पराओं का उद्घोष वृन्दगान के द्वारा ही उद्घाटित होता है। 

 बाहरी कड़ियाँ 

 
     
    
   -    
         -       
   -      
     -        
      
   
         
     
     , 
    , 

श्रेणी:संगीत
वृन्दावनदास ठाकुर (1507-1589 ई) बंगला भाषा में चैतन्य भागवत नामक ग्रंथ के रचयिता हैं। यह ग्रन्थ चैतन्य महाप्रभु का जीवनचरित है। यह बंगला भाषा का आदि काव्य ग्रंथ माना जाता है।

इनके पिता कुमारहद निवासी बैकुंठनाथ ठाकुर थे। नवद्वीप में सं. १५८२ में इनका जन्म हुआ। कुछ दिन के बाद माता के साथ यह कुमारहद लौट गए, जहाँ इनकी माता का भी शरीरांत हो गया। इन्होंने 'चैतन्य मंगल' ग्रंथ लिखा है, जो बाद में चैतन्य भागवत नाम से प्रसिद्ध हुआ। कृष्णदास कविराज ने अपने ग्रंथ चैतन्यचरितामृत में इसकी बड़ी प्रशंसा की है और कवि कर्णपूर ने इन्हें वेद व्यास का अवतार कहा है। अंतिम अवस्था में ये वृंदावन गए।

इनकी अन्य रचनाएँ हैं श्रीनित्यानंद चरितामृत, आनंदलहरी, तत्वसार, तत्वविलास, भक्तिचिंतामणि आदि।

श्रेणी:बांग्ला साहित्य
श्रेणी:भक्त कवि
श्रेणी:1507 में जन्मे लोग
श्रेणी:१५८९ मृत्यु
वृशंगपुरा बाह, आगरा, उत्तर प्रदेश स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:आगरा जिले के गाँव
विधि  

बैठकर दोनों हाथों को थोड़े अन्तर पर रखते हुए कोहनियों तक जमीन टिका दीजिए। 
अब शीर्षासन की तरह सिर को हाथों के बीच टिकाकर पैरों को ऊपर ले जायें। पैर ऊपर जाने पर सिर को उठाने का प्रयत्न करें। प्रारंभ में कुछ कठिनाई होती है। प्रयास करने पर सिर और पैरों से वृश्र्चिक की तरह आकृति बनने लगेगी। पूर्ण स्थिति में पैरों को सिर पर रखने का अभ्यास करें। 

 लाभ 
यह आसन जठराग्नि को तीव्र व समस्त उदर रोगों को दूर करता है। 
मूत्र विकारों को दूर करता है एवं मुख की कान्ति को बढाता है।

 बाहरी कड़ियाँ 
 

श्रेणी:योगासन
श्रेणी:योग
वृष (अंग्रेज़ी: ) तारामंडल राशिचक्र का एक तारामंडल है। पृथ्वी के उत्तरी भाग (गोलार्ध या हेमिस्फेयर) में यह एक बड़ा और आकाश में साफ़ चमकता हुआ तारामंडल है। पुरानी खगोलशास्त्रिय पुस्तकों में इसे अक्सर एक सांड के रूप में दर्शाया जाता था।,  . (1997). -:      .   . . 6667 , 77.  978-0-521-59889-7.
वृष तारामंडल
बिना दूरबीन के रात में वृष तारामंडल की एक तस्वीर (जिसमें काल्पनिक लक़ीरें डाली गयी हैं)
 तारे 
वृष तारामंडल में १९ मुख्य तारे हैं, हालांकि वैसे इसमें १३२ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से ५ के इर्द-गिर्द गृह होने की शंका थी। वृष तारामंडल के क्षेत्र में सब से चमकीला तारा रोहिणी (अंग्रेज़ी में ) है, जो एक हलके नारंगी रंग का तारा है। इसका दूसरा सब से रोशन तारा बेटा टाओरी है, जो एक लाल दानव तारा है।

 इन्हें भी देखें 
 रोहिणी तारा
 बेटा टाओरी तारा
 तारामंडल
 वृष राशि

 सन्दर्भ 

श्रेणी:तारामंडल

श्रेणी:हिन्दी विकि डीवीडी परियोजना
वृषकेतु और बभ्रुवाहन के मध्य युद्ध
वृषकेतु संस्कृत महाकाव्य महाभारत का एक चरित्र है।

जीवन
वृषकेतु महाभारत के उन चरित्रों में से हैं जो युद्ध के बाद भी जीवित रहें। वे कर्ण के नौ पुत्रों में सबसे छोटे पुत्र थें। कर्ण ने उन्हें अस्त्र-शस्त्र के साथ ब्रह्मास्त्र भी चलाना सिखाया था, किन्तु महाभारत युद्ध के बाद श्रीकृष्ण ने उन्हें यह ज्ञान किसी को भी देने से मना कर दिया था। जब पांडवों को पता चला कि कर्ण उनका बड़ा भाई है, तब उन्होंने वृषकेतु को अपना पुत्र मान लिया और उसे इन्द्रप्रस्थ का राजा बना दिया। वृषकेतु के आठ भाइयों - वृषसेन, चित्रसेन, सत्यसेन, सुषेन, वनसेन, द्विपाल, प्रसेन तथा शत्रुंजय - का भी उल्लेख मिलता है।पौराणिक कोश लेखक: राणा प्रसाद शर्मा प्रकाशक: ज्ञानमण्डल लिमिटेड, वाराणसी संकलन: भारत डिस्कवरी पुस्तकालय पृष्ठ संख्या: 89

इन्हें भी देखें
महाभारत के पात्र
कुरुक्षेत्र युद्ध

सन्दर्भ

श्रेणी:महाभारत के पात्र
वृषण ( या ) सभी पशुओं तथा मानव में पाया जाने वाला नर जनन ग्रन्थि है। जिस प्रकार मादा (नारियों) में डिंबग्रंथि या अण्डाशय () होती है, उसी प्रकार नरों में वृषण होता है। वृषण के दो कार्य हैं- शुक्राणुओं का निर्माण, तथा पुंजन (ऐन्ड्रोजेन) का निर्माण (मुख्यतः टेस्टोस्टेरॉन नामक पुंजन का निर्माण)। 

मानव में दो वृषण होते हैं जो शिश्न के आधार के दाएँ एवं बाएँ तरफ एक दूसरे से सटे हुए होते हैं। वृषण के नीचे एक थैली होती है जिसे अंडकोष कहा जाता है। इस थैली की त्वचा ढीली होती है जो गर्मियों में अधिक बढ़कर लटक जाती है तथा सर्दियों में सिकुड़कर छोटी होती है। इसके अन्दर वृषण होते है।

अंडकोश की लंबाई 5 से॰मी॰ और चौड़ाई 2.5 से॰मी॰ होती है। इसमें रक्त का संचार बहुत अधिक होता है। दोनों तरफ के वृषण एक नलिका के द्वारा जुड़े होते हैं जिसको शुक्रवाहिका (वास डिफेरेन्स) कहते है। दूसरी तरफ ये अन्य ग्रंथि से जुड़े रहते हैं जिनको सेमिनाल वेसाईकल कहते है।

इन्हें भी देखें
 शुक्राशय ( )
 शुक्रवाहिका (वास डिफेरेन्स)
 डिंबग्रंथि ()
 पुंजन ()
 जलवृषण (हाइड्रोसील)

 बाहरी कड़ियाँ 
पुरुष के यौन और प्रजनन अंग 

श्रेणी:प्रजनन
श्रेणी:पुरु जननांग
श्रेणी:पुरुष शरीर
अंडकोष पुरूष के नीचे एक थैली होती है। इसे स्क्रोटम कहा जाता है। इस थैली की त्वचा ढीली होती है। जो गर्मियों में अधिक बढ़कर लटक जाती है तथा सर्दियों में सिकुड़कर छोटी होती है। इसके अंदर वृषण होते है इनका मुख्य कार्य शुक्राणु और पुरूष उत्तेजित द्रव को बनाना होता है। वे पुरूष जो आग के सामने कार्य करते है, अधिक गर्म पानी से नहाते हैं। यह कच्छा को अधिक कसकर बांधते हैं। उनके अंडकोष से शुक्राणु कम मात्रा में या नहीं बन पाते है। अंडकोश की लंबाई 5  सेमी और चौड़ाई 2.5 सेमी होती है। इसमें रक्त का संचार बहुत अधिक होता है। दोनों तरफ के अंडकोष एक नलिका के द्वारा जुड़े होते हैं। जिसको वास डिफेरेन्स कहते है तथा दूसरी तरफ ये अन्य ग्रंथि से जुड़े रहते हैं। जिनको सेमिनाल वेसाईकल कहते है।
वृषपर्वा (सिफ़ियस) तारामंडल
वृषपर्वा या सिफ़ियस (अंग्रेज़ी: ) तारामंडल खगोलीय गोले के उत्तरी भाग में दिखने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। "वृषपर्वा" का नाम दैत्यों के एक राजा पर रखा गया है, जबकि अंग्रेज़ी नाम "सिफ़ियस" इथियोपिया के एक मिथिक राजा पर रखा गया है।

 तारे 
वृषपर्वा तारामंडल में सात मुख्य तारे हैं, हालांकि वैसे इसमें 43 तारों को बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करता हुआ पाया गया है। इस तारामंडल के मुख्य तारे और अन्य वास्तुएँ इस प्रकार हैं -
 गामा सॅफ़ॅई ( ) - पृथ्वी से लगभग 50 प्रकाश-वर्ष दूर स्थित एक द्वितारा जिसमें एक नारंगी उपदानव तारा और एक लाल बौना हैं। इसमें मुख्य (उपदानव) तारे के इर्द-गिर्द एक ग्रह परिक्रमा कर रहा है। गामा सॅफ़ॅई आकाश में धीरे-धीरे अपना स्थान बदल रहा है और सन् 3000 और 5200 के बीच में यह पृथ्वी का नया ध्रुव तारा बन जाएगा।
 डॅल्टा सॅफ़ॅई ( ) - यह एक परिवर्ती तारा है जो अपनी चमक 3.5 और 4.3 मैग्नीट्यूड के बीच बदलता रहता है और जिसके नाम पर एक "सॅफ़ॅई परिवर्ती" तारों की श्रेणी का नाम रखा गया है।
 मू सॅफ़ॅई ( ) - एक लाल महादानव जिसकी खोज विलियम हरशॅल ने की थी और जिसके गहरे लाल रंग की वजह से उसे "हरशॅल का रक्तमणि तारा" ('  , हरशॅलज़ गार्नेट स्टार) कहा जाता है। इसका व्यास (डायामीटर) सूरज के व्यास का 1,650 गुना है।
 वी॰वी॰ सॅफ़ॅई ( ) - एक लाल महादानव जिसका व्यास सौर व्यास का 1,600 से 1,900 गुना है।
 वी381 सॅफ़ॅई (381 ) - एक 1 श्रेणी का लाल महादानव जिसका व्यास सौर व्यास का 327 गुना है।
 ऍन॰जी॰सी॰ 188 ( 188) नाम का खुला तारागुच्छ जो खगोलीय गोले के उत्तरी ध्रुव के सब से समीप स्थित खुला तारागुच्छ है।
 आतिशबाज़ी आकाशगंगा ( ,  6946) - एक सर्पिल (स्पाइरल) आकाशगंगा जिसमें नौ महानोवा (सुपरनोवा) विस्फोट देखें जा चुके हैं, जो किसी भी अन्य आकाशगंगा से ज़्यादा है।

 इन्हें भी देखें 
 अल्फ़ा सॅफ़ॅई तारा
 बेटा सॅफ़ॅई तारा
 तारामंडल

 सन्दर्भ 


श्रेणी:तारामंडल
श्रेणी:हिन्दी विकि डीवीडी परियोजना
वृषभ का अर्थ है बैल। यह भगवान शंकर का अवतार है। इस अवतार की सम्पूर्ण कथा शिवमहापुराण के साथ साथ लिंग पुराण में भी मिलती है। 

 कथा 
समुद्र मन्थन में हारने के बाद असुर जब पाताल की तरफ भागने लगे तो भगवान विष्णु उनके पीछे चले गए और उन्होंने सभी असुरों को मार डाला। विष्णु जी जब वापिस जाने लगे तो उन्होंने देखा कि पांच सुन्दर स्त्रियां उनकी तपस्या कर रही हैं। वे पांचों माता लक्ष्मी की बहनें थीं जो उनके भाग्य से ईर्ष्या करती थीं। भगवान विष्णु ने वर मांगने को कहा तो उन्होंने कहा कि वे देवी लक्ष्मी और बैकुण्ठ को त्याग दे ना ही वे स्वयं को भी न पहचानें और सदा पाताल में उनके साथ निवास करें। भगवान विष्णु ने तथास्तु कह दिया जिससे वे स्वयं को भी भूल गए। पाताल में रहते समय उन्होंने उन स्त्रियों से कई पुत्र उत्पन्न किए। भगवान विष्णु के इन्हीं पुत्रों ने पाताल से स्वर्ग तक उत्पात मचाया और इनसे दुःखी होकर सभी देव देवों के देव महादेव के पास गए। भगवान शिव ने भगवान विष्णु को पाताल से लाने और उनके पुत्रों को मारने के लिए एक बहुत बड़े नील रंग के वृषभ अर्थात् नीले रंग के बैल का रूप लिया और पाताल में जाकर उनका संहार किया। अपने पुत्रों को मृत्यु के घाट उतरा देखकर उन स्त्रियों ने भगवान विष्णु को ये बात बताई तो उन्होंने वृषभ रूपी भगवान शिव से युद्ध किया। उसी समय भगवान गणेश वहां प्रकट हुए और उन्होंने  इस युद्ध को रोकने के लिए उन स्त्रियों को अपना वरदान वापस लेने को कहा। उनके वरदान वापस लेते ही भगवान विष्णु को सब स्मरण हो गया। उन्होंने पाताल से प्रस्थान करते समय अपने सुदर्शन चक्र को वहां छोड़ देना उचित समझा ताकि पाताल लोक सदा सुरक्षित रहे। बाद में भगवान शंकर ने भगवान हरि को एक नया सुदर्शन चक्र प्रदान किया।
वृषभानपुर इगलास, अलीगढ़, उत्तर प्रदेश स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:अलीगढ़ जिला के गाँव
वृषभानु () देवी राधा (लक्ष्मी अवतार) के पिता थे। पद्म पुराण के अनुसार, वह बरसाना के गोपों के राजा और 10 लाख गायों के मालिक थे, जो पिछले जन्म में राजा सुचंद्र थे और उन्हें द्वापर युग में ब्रह्मा से लक्ष्मी के अवतार के पिता होने का वरदान मिला था।

 पिछला जन्म 
पिछले जन्म में, वृषभानु का नाम सुचंद्र रखा गया था, जिनका विवाह दक्ष प्रजापति की पोती कलावती से हुआ था। लंबे समय तक वैवाहिक संबंधों का आनंद लेने के बाद, सुचंद्र पारिवारिक जीवन से तंग आ गए और ऋषि अगस्त्य के आश्रम में चले गए। जब कलावती अपने पति द्वारा त्याग दिए जाने के कारण रोने लगी, तब ब्रह्मा अवतीर्ण हुए और उन्हें वरदान दिया कि वह अगले जन्म में अपने पति के साथ पुनर्जन्म लेंगी और उन दोनों के यहां आशीर्वाद स्वरूप बेटी के रूप में लक्ष्मी (राधा) देवी जन्म लेंगी।

 अगले जन्म में जीवन 
ब्रह्मा के वरदान के अनुसार, राजा सुचंद्र का द्वापर युग में ब्रज की भूमि में राजा वृषभानु के रूप में पुनर्जन्म हुआ, जिन्होंने कीर्तिदा (पिछले जन्म में कलावती) से शादी की और देवी लक्ष्मी (राधा) ने उनकी बेटी के रूप में जन्म लिया।

सन्दर्भ

यह भी देखें

 वसुदेव
 देवकी
 यशोदा
 गोकुल
 वृन्दावन

श्रेणी:हिन्दू धार्मिक व्यक्तित्व
वृषभावती नदी ( ) भारत के कर्नाटक राज्य में बहने वाली एक छोटी नदी है, जो अर्कावती नदी की एक उपनदी है (जो स्वयं कावेरी नदी की एक उपनदी है)। यह बंगलोर नगर के दक्षिण में बहती है और वर्तमान समय में बहुत प्रदूषित है।

 इन्हें भी देखें 
 अर्कावती नदी
 कावेरी नदी

 सन्दर्भ 

श्रेणी:कर्नाटक की नदियाँ
श्रेणी:कावेरी नदी की उपनदियाँ
वृषसेन कर्ण का पुत्र था और कौरव सेना का एक महायोद्धा और कुशल धनुर्धर था। 

१७ वें दिन के युद्ध में कर्ण और उसके पुत्र का वध अर्जुन के हाथों हुआ।

 बाहरी सम्पर्क 

श्रेणी:महाभारत के पात्र
वृषाली अंगदेश की रानी एवम् अंगराज कर्ण की पहली पत्नी थी। वृषाली और कर्ण का विवाह द्रौपदी स्वयंवर के बाद अधिरथ के परामर्श पर हुआ था। कर्ण और वृषाली बचपन से ही अच्छे मित्र थे। वृषाली के गर्भ से कर्ण को चार पुत्र प्राप्त हुए थे जिनके नाम हैं - वृषसेन , चित्रसेन , सत्यसेन और वृषकेतु। इनमें वृषकेतु ही एकमात्र जीवित बचा था तथा वृषसेन कुरुक्षेत्र युद्ध में सत्रहवें दिन अर्जुन के हाथों वीरगति प्राप्त की तथा चित्रसेन और सत्यसेन ने अर्जुन के छोटे भाई नकुल के हाथों युद्ध के सोलहवें दिन वीरगति प्राप्त की। 

 जन्म 
वृषाली का जन्म सूत परिवार में हुआ था। वृषाली का भाई दुर्योधन का सारथी था। जिसका नाम सत्यवान बताया गया है तो कई स्थानों पर सत्यसेन। 

 मृत्यु 
वृषाली ने कर्ण के साथ सती हो जाना स्वीकार किया। अपने पुत्र वृषकेतु को उसने सुप्रिया को सौंप दिया था जिसने उसका भली भाँति अपने पुत्र के समान पालन पोषण किया।
300 वृष्णियों, यौधेयों, पौरवों व अन्य कुलों की भूमि।
वृष्णि एक प्राचीन वैदिक भारतीय जनजाति थे, जिन्हें वृष्णि का वंशज माना जाता था। ऐसा माना जाता है कि वृष्णि ययाति के पुत्र यदु के वंशज सात्वत के के पुत्र थे। कृष्ण आभीरों की एक खानाबदोश जनजाति से हैं, जिन्हें सात्वत के नाम से जाना जाता है, जो मथुरा के पास देश में रहते थे। इन सातत्वों या अधिक उचित रूप से कहें तो जिन यादवों की वे एक शाखा थे, उनका उल्लेख पाणिनि ने किया था। 

वृष्णि आभीर जाति की ही प्रशाखा थी जिसमें, गोपालक होने के कारण गोधन की बड़ी महिमा थी और न्यग्रोध वृक्ष, यमुनादि नदियों की पूजन-परम्परा थी।

प्राचीन साहित्य में वृष्णि
ऐसा माना जाता है कि वृष्णि, अंधक, कुकुर, भोज और सुरसेन क्रोष्टु के वंशज सात्वत के वंशज थे। इन कुलों को सात्वत वंश के नाम से भी जाना जाता था।

मनुस्मृति (.23) में सात्वतों को व्रात्य वैश्यों की श्रेणी में रखा गया है।

पाणिनि ने अपनी अष्टाध्यायी (.1.114, .2.34) में अंधकों के साथ-साथ वृष्णियों का भी उल्लेख किया है। कौटिल्य के अर्थशास्त्र में वृष्णियों को एक संघ (आदिवासी संघ) के रूप में वर्णित किया गया है। महाभारत (द्रोण पर्व, 141.15) में वृष्णि और अंधक को व्रात्य कहा गया है।, .. (1972).     , :   , .126-8

हरिवंश (.4.37-41) के अनुसार, वृष्णि देवी एकानमशा की पूजा करते थे, जिन्हें उसी पाठ (.2.12) में अन्यत्र नंदगोप की बेटी के रूप में वर्णित किया गया है।

महाभारत के शांतिपर्व (81.25) में, कुकुर, भोज, अंधक और वृष्णि को एक साथ संघ के रूप में संदर्भित किया गया है, और वासुदेव कृष्ण को संघमुख्य (संघ के प्रमुख) के रूप में संदर्भित किया गया है।

सन्दर्भ

श्रेणी:यदुकुल
यह भारत का एक प्रमुख संगीत शिक्षण संस्थान हैं। यह संगीत शिक्षण संस्थान अहमदाबाद में स्थित हैं।

 स्थापना 
 इतिहास 

 विशेषताएं 
 बाहरी कड़ियाँ

श्रेणी:भारत के संगीत शिक्षण संस्थान
प्रस्तावितनिर्माणाधीन मेट्रो हेतु, देखें: चेन्नई मेट्रो

वृहत त्वरित परिवहन प्रणाली (एम.आर.टी.एस) चेन्नई शहर में बनी एक उत्थित रेल लाइन है, जो चेन्नई उपनगरीय रेलवे के अंतर्गत आती है। वर्तमान में यह लाइन चेन्नई बीच से वेलाचेरी तक बनी है। इसकी पूरी लंबाई २५ किलोमीटर है और इसमें १७ स्टेशन आते हैं। चेन्नई की शेष उपनगरीय रेलवे की भांति ही इसे भी दक्षिण रेलवे ही संचालित करता है।

300 चेन्नई उपनगरीय रेलवे का मानचित्र
 स्टेशन 



 योजना 
इस परियोजना के तीन चरण हैं, जिसमें से प्रथम और द्वितीय चरण पूर्ण हो चुके हैं। द्वितीय चरण का विस्तार और तृतीय चरण प्रगति पर है।
चरणलंबाई (उत्थित) कि.मीमार्गस्टेशनलागत (आरंभिक अनुमान) करोड़ रु.स्वीकृतआरंभसमाप्तप्रथम चरण8.55 (5.80)चेन्नई बीच - तिरुमयिलै8260 (53.46)1984१ नवम्बर १९९५१९ अक्टूबर १९९७द्वितीय चरण11.16 (11) तिरुमयिलै - वेलाचेरी9665 (733.4)1998२६ जनवरी २०४१९ नवम्बर २००७द्वितीय चरण विस्तार5 (5)वेलाचेरी - सेंट थॉमस माउंट3 (417)2007विस्तार. २००९-१०तृतीय चरण16.76 (10.76)सेंट थॉमस माउंट- विल्लिवक्कम10रद्द किया, चेन्नई मेट्रो के कारण -  -
स्रोत:सी.एम.डी.ए

 गलियारे 

गलियारा १: चेन्नई बीच  सेंट थॉमस माउंट २७ कि.मी.
गलियारा २: तिरुवन्मियूर  मामल्लपुरम

एम.आर.टी.एस गलियारे को तिरुवन्मियूर से मामल्लपुरम तक विस्तार करने की योजना बनायी गयी है।

 सन्दर्भ 

 इन्हें भी देखें 
 चेन्नई एम आर टी एस स्टेशनों की सूची
 चेन्नई उपनगरीय रेलवे
 त्वरित यातायात प्रणालियों की सूची
 भारतीय रेल

 बाहरी कड़ियाँ 
 , चेन्नई की सारणी

श्रेणी:भारत में त्वरित यातायात
श्रेणी:चेन्नई में यातायात
श्रेणी:१९९७ की स्थापनाएं
श्रेणी:भारत में उपनगरीय रेल
वृहत् भगोष्ठ अथवा लैबिया माजोरा (  अथवा  ) भगोष्ठ के उस बाहरी भाग को कहते हैं जो नीचे और पीछे की तरफ होता है। सामान्यतः स्थिति में यह क्षेतिज त्वचा होती है। इसे बाहरी भगोष्ठ अथवा बृहत्भगोष्ठ भी कहते हैं। लघु भगोष्ठ और वृहत् भगोष्ठ मिलाकर भग की भगोष्ठ का निर्माण होता है।

वृहत् भगोष्ठ पुरुष वृषणकोश के समजातीय है।

सन्दर्भ

श्रेणी:जीव विज्ञान
श्रेणी:शरीररचना विज्ञान